Davlat va xo‘jalik boshqaruvi organlari, mahalliy davlat hokimiyati organlari xodimlarining xizmat guvohnomasi to‘g‘risidagi namunaviy nizomga o‘zgartirish va qo‘shimcha kiritish haqida

Davlat va xo‘jalik boshqaruvi organlari, mahalliy davlat hokimiyati organlari xodimlarining xizmat guvohnomalarini tayyorlash, hisobga olish, saqlash, berish va ulardan foydalanishni tartibga solishni yanada takomillashtirish maqsadida Vazirlar Mahkamasi qaror qiladi:
 1. Vazirlar Mahkamasining 2012-yil 5-yanvardagi 2-son qarori (O‘zbekiston Respublikasi QT, 2012-y., 1-son, 1-modda) bilan tasdiqlangan Davlat va xo‘jalik boshqaruvi organlari, mahalliy davlat hokimiyati organlari xodimlarining xizmat guvohnomasi to‘g‘risidagi Namunaviy nizomga ilovaga muvofiq o‘zgartirish va qo‘shimcha kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — moliya vaziri J.A. Qo‘chqorov va O‘zbekiston Respublikasi Markaziy banki raisi M.B. Nurmuratov zimmasiga yuklansin.
 Davlat va xo‘jalik boshqaruvi organlari, mahalliy davlat hokimiyati organlari xodimlarining xizmat guvohnomasi to‘g‘risidagi namunaviy nizomning 3-ilovasida:
 a) 10-band quyidagi tahrirda bayon etilsin:
 “10. Markaziy bank
 markaziy apparat va hududiy bosh boshqarmalar tarkibiy bo‘linmalarining rahbarlari va mutaxassislari”;
 b) quyidagi mazmundagi 101-band qo‘shilsin:
 “101. Banklar
 markaziy apparat va viloyat bo‘linmalari rahbarlari”.